A **„Szennyvízelvezetés és – tisztítás megvalósítása”** című,

**KEOP-1.2.0/09-11**kódszámú

pályázat kivonata

**Támogatás célja:**

A pályázati kiírás célja, hogy a 2000 LE (lakosegyenérték) feletti agglomerációk csatornázási feladatainak, szennyvízkezelésének, korszerű iszapkezelésének és hasznosításának, valamint a folyékony hulladék szennyvíztisztító telepi elhelyezésének támogatása. A konstrukció speciális célja az uniós és a hazai jogszabályi előírások, programok időarányos megvalósítása, különösen az ország települései csatornázottságának és az összegyűjtött szennyvizek befogadóba engedése előtti biológiai tisztítás arányának növelése.

**Forrás összege:** 256,95. Mrd. HUF.

/2011-2013. időszakban/

**Támogatás formája:** vissza nem térítendő

**Támogatás összege:**

Támogatást a legalább **nettó 250.000.000**.-Ft tervezett teljes elszámolható összköltségű projektek kaphatnak

**Támogatás mértéke:**

Az elnyerhető támogatás mértéke az összes elszámolható költség max. **85%**

**Kedvezményezettek köre:**

* Települési önkormányzatok egyénileg;
* Települési önkormányzatok társulásai;
* A Magyar Állam (mint közműtulajdonos) felhatalmazása alapján, saját nevében eljáró szervezet és települési önkormányzat(ok) közösen (konzorcium);
* A Magyar Állam (mint közműtulajdonos) felhatalmazása alapján, saját nevében eljáró, az állam többségi tulajdonában lévő Zrt.

**A támogatható szakmai tevékenységek köre:**

* Szennyvíztisztító telep létesítése, bővítése, korszerűsítése (beleértve a természetközeli tisztítást is)
* Csatornahálózat építés, bővítés, rekonstrukció
* Szennyvíziszap kezelő létesítmények létesítése, bővítése, korszerűsítése
* Egyedi szennyvízkezelési rendszerek kialakítása

*(Kizárólag erre a tevékenységre nem lehet pályázni!)*

* Települési folyékony hulladék (szippantott szennyvíz) szállítási feltételeinek korszerűsítése

*(Kizárólag erre a tevékenységre nem lehet pályázni!)*

* A projekt megvalósítás projekt menedzsment- és kapcsolódó tevékenységei

*(Kizárólag erre a tevékenységre nem lehet pályázni!)*

***A fenti szakmai és kiegészítő tevékenységek kombinálhatók.***

**A támogatható tevékenységekre vonatkozó további előírások:**

* A szennyvíziszap megújuló energiaforrásként való hasznosítását célzó beruházások csak akkor támogathatók ebben a konstrukcióban, ha ennek költsége a projekt elszámolható költségének 20%-át nem haladja meg**.**
* beruházási munkálatokat követő helyreállítási tevékenységek a projekt részét kell, hogy képezzék
* A helyszín előkészítése csak a beruházáshoz szükséges mértékben lehetséges.

Részei lehetnek:

* Közlekedési, szállítási útvonalak kialakítása;
* Közműcsatlakozások kialakítása, esetleg közművezeték kiépítése;
* A beruházás megkezdéséhez szükséges egyéb műtárgyak helyszínének kialakítása, felépítése;
* A projekt megvalósítása során felmerülő egyéb terület előkészítő munkák (megelőző és mentő régészeti feltárás, lőszermentesítés);

**Nem támogatható tevékenységek:**

* Ipari szennyvíz, valamint fürdők és szállodák szennyvizének tisztításához szükséges többlet kapacitások kiépítése;
* Üdülőterület, zártkerti övezet, ipari övezet vagy bármilyen külterület csatornázása;
* Előközművesítés;
* Azon házi átemelők megépítése, amelyek nem kerülnek köztulajdonba és üzemeltetésüket (az energiaellátást kivéve) valamint karbantartásukat nem a közszolgáltató fogja végezni;
* Települési folyékony hulladék lerakó kialakítása, bővítése, lezárása, rekultiválása;
* Szétválasztott csatornarendszer esetében a csapadékvíz-elvezető rendszer építése, bővítése, rekonstrukciója;
* Régi, felhagyott szennyvíztisztító telep bontása, kármentesítése, rekultivációja;
* Hálózatrekonstrukció (a meglévő hálózaton végzett beavatkozás) (beleértve a csőhálózat mechanikus tisztítását lehetővé tevő mosató helyek (tisztítóaknák) építését) az elszámolható költségek 5 %-át meghaladó mértékben;
* Olyan szennyvíztisztító telep korszerűsítése, ahol nincs hatósági kötelezés;
* Olyan kapacitások és hálózati elemek kiépítése, amelyek későbbi kihasználása és gazdaságos működtethetősége a megvalósíthatósági tanulmányban nincs reálisan alátámasztva, illetve általában a megvalósíthatósági tanulmánynak vagy az engedélyeknek meg nem felelő létesítmények kialakítása;
* Nem támogatható olyan beruházás, amely esetén a létrejövő víziközmű vagyon nem önkormányzat és/vagy az állam tulajdonába kerül. Vegyes állami/önkormányzati tulajdon létrehozása nem megengedett azokat az eseteket kivéve, ahol az érintett eszközök már a projekt benyújtása előtt is vegyes tulajdonban voltak.
* Nem támogatható továbbá a beruházások saját kivitelezésben történő megvalósítása, szolgáltatások saját teljesítésként történő elszámolása (pl. projektmenedzsment).